******

***Antuna Kanižlića 2, 34000 Požega***

**TEL: 034/312 030; FAX: 034/273 681**

*E-pošta: akanizlica@os-akanizlica-pozega.skole.hr*

***KLASA: 602-02/20-01/324***

***BROJ: 2177-22-01-20-01***

***Požega, 4. rujna 2020.***

**PROTOKOL O POSTUPANJU U SLUČAJU SUMNJE NA ZARAZU**

**Znakovi koji upućuju na moguću zarazu COVID-19:**

• povišena tjelesna temperatura (po pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

**Učenici i djelatnici sa znakovima svih drugih zaraznih bolesti koje se prenose uobičajenim socijalnim kontaktom također NE dolaze u ustanovu.**

1. **Sumnja na zarazu kod učenika**
2. Ako učenici razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Ukoliko je moguće, učenik bi trebao u školi izmjeriti temperaturu.
3. Učitelj obavještava o tome ravnatelja ili stručnog suradnika ili glavnog dežurnog učitelja koji određuju osobu (odgojno-obrazovnog radnika koji je u tom trenutku slobodan i dostupan) koja će na propisani način odvesti učenika u prostoriju za izolaciju i boraviti s njime do dolaska roditelja u školu.
4. Prostorija za izolaciju u matičnoj školi je prostorija za informiranje roditelja. Prostorija za izolaciju u područnoj školi je prostorija rada stručnih suradnika.
5. Odmah po utvrđivanju simptoma učeniku je potrebno osigurati masku za lice, a učitelju koji prati učenika do prostorije za izolaciju i boravi s njime treba osigurati vizir ili masku i jednokratnu pregaču.
6. Po odlasku učenika, dezinficira se prostorija u kojoj je učenik bio izoliran.
7. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.
8. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.
9. Kad se kod učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.
10. **Sumnja na zarazu kod djelatnika**
11. Kod pojave znakova bolesti kod djelatnika, on je odmah i neodgodivo dužan napustiti ustanovu ukoliko se nalazi u školi na radnom mjestu i to na način da odmah telefonski ili na drugi najprimjereniji način o tome obavijesti ravnatelja ili glavnog dežurnog učitelja, stavi masku, ne dodiruje nikakve površine u školi i najkraćom mogućom rutom bez zadržavanja i razgovora s bilo kime napušta školu.
12. Djelatnik je odmah po napuštanju škole dužan telefonom se javiti izabranom liječniku obiteljske medicine koji odlučuje o testiranju.
13. Ukoliko djelatnik utvrdi mogućnost zaraze kod kuće, ostaje kod kuće i javlja se telefonom najprije izabranom liječniku obiteljske medicine koji odlučuje o testiranju.

5. Djelatnik kojeg odredi ravnatelj da privremeno nastavi rad u razredu kod djelatnika koji je napustio školu zbog sumnje u zarazu dužan je kod ulaska u učionicu u kojoj je zaraženi djelatnik boravio staviti masku, odmah otvoriti sve prozore, dezinficirati sve dodirne radne površine i nastaviti rad s učenicima u učionici.

7. Kada se kod djelatnika utvrdi zaraza COVID-19, postupa se sukladno odluci nadležnog epidemiologa u svezi određivanja samoizolacije za osobe koje su bile u bliskom kontaktu sa zaraženim djelatnikom.

Protokol za potrebe Škole uredila Anita Zec Kresina, stručna suradnica-psihologinja.